Kjetil

Kjetil og Ketil er nordiske mannsnavn. Kjetil er den norske formen, mens Ketil også brukes på dansk og færøysk.

Kjetil har norsk navnedag 11. juli.

Etymologi 
Kjetil og Ketil har begge opprinnelse i det norrøne navnet Ketill. Navnet er dannet av ordet ketill, «kjele», men som navn har betydningen «offerkjele», som ble brukt for å samle opp blod ved ofring, og senere «hjelm» (en omvendt kjele) vært betraktet som bakgrunn for navnet. Like trolig er det at «kjele» henspiller på matkjelen; mannen skulle bli flink til å skaffe mat til kjelen hjemme.

Den gammeldanske formen av navnet var Ketil, og den gammelsvenske Kætil. Det islandske katla antas å være en tidligere variant, og brukes blant annet om Katla (i Norge), et sted med jettegryter. Det engelske kettle betyr også «kjel».

Lite brukte navn med samme opphav er: Kittel, Kittil, Kjetill, Kell, Keld, Kjeld, Ketel, Ketill, Kettil, Kield, Kiättel, Kjetel, Käll, Kätil og Kättil. Tradisjonell uttale av Ketil har vært med kj-lyd, altså som Kjetil. Skriveformen Ketil er altså ikke opprinnelsesmessig korrekt, men har vokst frem over tid.

Kjell er en nyere form av navnet, kjent fra 1400-tallet. Det kan imidlertid ha sin bakgrunn i «kjelde»/«kilde».

Utbredelse 
Kætill er blant de tjue vanligste mannsnavnene funnet i nordiske runeinskripsjoner fra vikingtiden, og var dermed sannsynligvis et av de vanligste mannsnavnene i Norden i vikingtiden. Den vanligste skrivemåten var  (ketil). Andre vanlige former var kitil og katil. Ketill var det mest brukte navnet blant landnåmsmennene på Island på 900-tallet, og navnet var vanlig i hele Norden i middelalderen. Kjetil var et vanlig navn i Norge i middelalderen. Over 140 forskjellige personer med navnet er nevnt i Regesta Norvegica.

|}

Oversikten nedenfor viser hvor mange i Norge som hadde navnet i 2005 (del av fornavnet), samt hvilket år som var toppår, der dette er relevant, med prosentandel av døpte som fikk navnet.
Kjell:  ca. 33000, 3.3 % (1940)
Kjetil:  10443, 1.18 % (1970)
Ketil:   2631, 0.29 % (1970)
Kjeld:  200
Kittil:  100
Keld:  20
Kittel: 10

Kjente navnebærere 

 Kjetil Flatnese (800-tallet), norsk herse
 Kettil, stamfar til Bielke (svensk adelsslekt)
 Ketil Hvoslef (f. 1939), norsk komponist og sønn av Harald Sæverud
 Ketil Lund (f. 1939), norsk dommer
 Kjetil Bang-Hansen (f.i 1940) norsk skuespiller, regissør og teaterleder.
 Ketil Knudsen (f. 1948), norsk fotograf
 Ketil Bjørnstad (f. 1952), norsk forfatter, komponist og pianist
 Ketil Stokkan (f. 1956), norsk sanger, gitarist og låtskriver
 Ketil Reitan (f. 1960), norsk hundekjører
 Kjetil Rolness (f. 1961), norsk sosiolog, artist og skribent
 Kjetil Holta (f. 1965), norsk investor
 Kjetil Hasselberg (f. 1966), norsk komiker og programleder i Kjetil og Kjartan show 
 Kjetil Karlsen (f. 1966), norsk lege og forkjemper for pasienter i fengsel
 Kjetil Johnsen (f. 1966), norsk journalist og forfatter
 Kjetil Storesletten (f. 1967), norsk professor
 Kjetil Knutsen (f. 1968), fotballtrener
 Kjetil Rekdal (f. 1968), norsk fotballspiller og -trener
 Kjetil H. Dale (f. 1970), norsk journalist og programleder
 Kjetil André Aamodt (f. 1971), norsk alpinist
 Ketil Gutvik (f. 1972), norsk jazz-musiker
 Ketil Solvik-Olsen (f. 1972), norsk Frp-politiker og stortingsrepresentant
 Kjetil Grande (f. 1977), norsk musiker
 Kjetil Strand (f. 1979), norsk håndballspiller
 Kjetil Jansrud (f. 1985), norsk alpinist
Kjetil Hestad (f. 1964) norsk politiker

Referanser

Eksterne lenker 
 

Mannsnavn
Navn med norrøn opprinnelse